ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኦክስፊርድ ከካይዶ ዝጸንሐ ፈተነ ክታበት ኮሮናቫይረስ፤ እቶም ፈተነ ዝተኻየደሎም ምልክት ሕማም ስለዘርኣዩ ደው ኣቢልዎ 9 መስከረም 2020 ምንጪ ስእሊ, Reuters ብኦክስፎርድ ዩኒቨርሲትን ኣስተራዘነካን ኣብ መወዳእታ ፈተነ ዝበጽሐ ክታበት ኮሮናቫይረስ፡ እቶም ፈተነ ዝተገበረሎም ሰባት ኣሉታዊ ምልክታት ስለዘርኣዩ: እቲ ፈተነ ንግዚኡ ደው ኢሉ። ኣስተራዘንካ፡ እቲ ደው ናይ ምባል መስርሕ፡ ሓዲሽ መድሃኒት ወይ ክታበት ክፍተን እንከሎ ‘ዘጋጥም’ ምዃኑ ብምሕባር: እቶም ፈተነ ዝካየደሎም ሰባት “ምልክት ሕማም ምስ ዘርእዩ’ ከምዚ ዓይነት ስጉምቲ ከምዝውሰድ ገሊጹ። እቲ ብኦክስፎርድ ዩኒቨርሲትን ኣስተራዘነካን ኣብ መወዳእታ ፈተነ ዝበጽሐ ክታበት ኮሮናቫይረስ: ኣብ ቀዳማይን ካልኣይን ፈተነታት ጽቡቕ ውጽኢት ስለዝርኣየ፡ ምሉእ ዓለም ብኣንክሮ ክከታተሎ ዝጸንሐን ተስፋ ዝተነበረሉን እዩ። ኣብ ዝሓለፈ ሳምንታት ናይ መወዳእታ ፈተነ ንምክያድ ካብ ኣሜሪካ፤ ዓባይ ብርጣንያ፤ ብራዚልን ደቡብ ኣፍሪቃን ዝተዋጽኡ 30 ሽሕ ሰባት ዝተሳተፍዎ ፈተነ ከካይድ ጸኒሑ። ኣብ መስርሕ ፈተነ ክታበት፡ እቲ ሳልሳይ መስርሕ ፈተነ ኣሽሓት ሰባት ዝሳተፍዎ ኮይኑ፡ ዓመታት’ውን ክወስድ ይኽእል እዩ። ኣውስትራልያ፡ ክታበት ኮሮናቫይረስ ብናጻ ክህብ'የ ኢላ ክታበት ኮሮናቫይረስ ብምዕቡላት ሃገራት ክጭወ ይኽእል'ዶ ይኸውን?
